
1) Teatrul Absurd 


Atât de grele, 

ne deveniseră Orizonturile, 

încât nici unul dintre noi, 

nu mai reuşeam să le ducem, 
Destinului, 

înfometat de Depărtările, 

din noi înşine, 

ajungând fără să ne dăm seama, 
în Gara de Amăgiri, 

a Privirilor ruginite şi abătute, 
răscolite de Aşteptările fără adrese, 
ale Dorinţelor, 

înecate de Iluziile Vieţii şi Morţii, 
în Zorii amari ai Disperării, 
jucată cu casa închisă, 

la 'Teatrul Absurd, 

de pe scena căruia, 

alergam încercând să ne salvăm, 
prinzându-ne de Nisipul Cuvintelor, 
ori de câte ori, 

încercam să ne clădim, 

Castele de Vise, 

care ni se dărâmau, 

înecate în Lacrimile de Ceară, 

topite de Înstrăinarea, 
faţă de propriul nostru Sine, 
al Amintirilor din Viitor. 


2) Preţul Destinului 


Săniile de Gânduri, 

trase de caii Amăgirilor, 
prin nămeţii plini de sudoare, 
ai Disperărilor, 

ni se împotmolesc, 

pe drumurile prăfuite, 

ale stelelor căzătoare, 

ce ning atât de multă Durere, 
încât a început să scadă, 
Prețul Destinului, 

Chpelor ucise de Timp, 

la Măcelăria Iluziilor Fericirii, 
unde ne sunt livrate, 

atâtea sortimente, 

de Promisiuni deşarte, 

încât Moartea, 

nu mai ştie, 

ce să aleagă mai întâi, 
pentru scena festivă, 

de la Teatrul Absurd, 

al Deşertăciunilor. 

3) Nu va lipsi nici o piesă de Teatru Absurd 


Te aştept Deşertăciune, 

ştiind că eşti mult mai îngăduitoare, 
decât Perfecțiunea Compromisurilor, 
pe care ni le face Moartea, 

cu Iluziile Fericirii, 

care ne promit, 

întreaga Lume de Apoi, 

din care nu va lipsi, 

nici o piesă de Teatru Absurd, 

ce aparține Mobilierului Paradisului, 
a cărui recuzită, 

ne este refuzată, 

pe străzile Inimilor de Pustiu, 

unde interpretăm, 

rolurile propriilor Destine, 

de Statui Vivante ale Disperării, 
împotmolite în Durere. 


4) Oceanul Uitării în care ne spălăm fără să știm 
Cuvintele 


Porțile ferecate, 
ale Gândurilor, 
tremură alături, 

de Palmele Întrebărilor, 
care le pleznesc, 

de câte ori nu ştiu, 

încotro să deschidă, 

Ochii de Cer, 

ai Furtunilor de Simţăminte, 
prin care ne trec, 

adeseori, 

Privirile de Nisip, 

ale Clepsidrelor, 

din care ne facem, 

Castele de Vise, 

pe Țărmurile spălate, 

de Oceanul Uitării, 

în care ne spălăm fără să știm, 
Cuvintele. 


5) Conştiinţele de Nisip ale Deşertăciunilor 


Ne clădim, 

Castele de Absurd, 

din Conştiinţele de Nisip, 
ale Deşertăciunilor, 

de la sânul cărora, 

aş vrea să te salvez, 
Iubire, 

chiar de ar fi să înfrunt, 

stelele căzătoare ale Privirilor, 
Iluziilor Vieţii şi Morții, 

care ne vor urmări, 

până când vom părăsi, 

această Lume de Apoi, 

a Nepăsării, 

din Teatrul Absurd al Disperării, 
ce curge prin Sângele otrăvit, 

al Icoanelor Singurătăţii, 

de noi înşine. 


6) Încă nu ni le-am rostit 


Lacrimi de Vânt, 

duse de Furtunile Cuvintelor, 
spre Inimile de Pustiu, 
ale Privirilor, 

în care ne-am înecat, 
Speranţele, 

ce încercau să se salveze, 
strigându-ne, 

din abisurile Disperării, 
în care ne-am întrupat, 
Zilele de Nisip, 

ale Clepsidrelor, 

fără adăpost, 

care se preling, 


ISI 

pe feţele schimonosite, 

de Durere, 

ale Viselor, 

ce-şi conduc pe ultimul drum, 
Iubirea, 

aşteptată cu nerăbdare, 

de Cimitirele de Cuvinte, 

pe care încă nu ni le-am rostit, 
pe scena de la Teatrul Absurd, 
al acestei Lumi de Apoi. 


7) lubire, Conştiinţă şi Absurd 


Universul este înainte de toate, 
Iubire, Conştiinţă şi Absurd, 

din care Timpul, 

Greşelilor Creaţiei, 

îşi taie felii de Zile fără adăpost, 

pe care le înghite fără să le mestece, 
în Clepsidrele Cuvintelor, 

sfârtecate de malaxoarele Disperărilor, 
tot mai tăioase şi pline de venin, 
din care Iluziile Vieţii şi Morţii, 

îşi fabrică Inimile de Pustiu, 

pe care să ni le aşeze, 

în piepturile Speranţelor, 

pe care să le purtăm, 

printre Zidurile de Amintiri, 

ale străzilor Nimănui, 

pe care ne jucăm până la epuizare, 
rolurile de Statui Vivante, 

până ajungem să ne identificăm, 
atât de tare cu Durerea, 

încât nici măcar aceasta, 

nu mai are ce să ne ofere în plus, 
prin Cimitirele de Vise, 

unde ne aşteaptă de fiecare dată, 
Moartea. 


8) Ore de Nisip 


Ziduri de Cuvinte, 

îmbrăcate în Ore de Nisip, 

se surpă surd, 

în abisurile Clepsidrelor sparte, 
de pereţii reci, 

ai Viselor orfane, 

născute din Zorii Singurătății, 
din care Destinul, 

ne-a clădit, 

acoperișurile Zilelor fără adăpost, 
ale Întunericului din noi înşine, 
pentru a fi turnat, 

în cănile de pustiu, 

ale Teatrului Absurd, 

al Non-Sensurilor Existenţei, 
pentru ca să ni-l bea, 

Ochii rătăciţi, 

ai Cerurilor unor Cimitire, 
prin care privim, 

această Lume de Apoi. 


9) Nu vor să ni le salveze 


Valuri de Vise, 

vor să ne sfărâme, 

Talazurile Durerii, 

ridicate de Iluziile Vieţii şi Morţii, 
pentru a ne obliga, 

să bem din fântânile, 

Lacrimilor de Plumb, 

ale Înstrăinării de noi înşine, 
Apa Amară a Disperării, 

turnată în cănile de pustiu, 

ale "Teatrului Absurd, 

întinse pe masa Singurătăţii, 

de Zorii Nimănui, 

în lumina palidă a cărora, 

ni se îneacă Visele, 

pe care nici unul, 

dintre Non-Sensurile Existenţei, 

nu vor să ni le salveze, 
deși se aflau pe faleza de nisip, 
a Destinului nostru. 


10) Urmele Amintirilor 


Aripi de Îngeri, 

rătăcite prin Privirile, 

care ni se prăbuşesc, 

pe asfaltul negru al Disperării, 
Teatrului Absurd, 

ce nu lasă să existe, 

nici măcar Urmele Amintirilor, 
prelinse pe frunţile Viselor, 

pe care le țineam de mână, 

pe străzile Fericirilor, 

care încă nu-şi pierduseră adresele, 
printre tarabele murdare, 

ale Iluziilor Vieţii şi Morții, 

care ni le-au dat pe nimic, 
Durerilor, 

din Gările Inimilor de Vânt, 

ce ne spulberă Anii de Nisip, 

în care ne afundăm tot mai adânc, 
Înstrăinările de Sine. 

11) Ne obosesc Pașii Amintirilor din Viitor 


Drumuri fără sfârşit, 

ne obosesc Pașii, 

Amintirilor din Viitor, 

prin praful Stelelor Căzătoare, 
ale Lacrimilor de Vânt, 

care ni se preling, 

pe feţele de nisip, 

ale Gândurilor, 

spulberate prin pustiurile, 

de Inimi, 

tot mai uscate, 

ale căror caravane de Vise, 
încă mai caută, 

Apa Amară, 

a Iluziilor Vieţii şi Morţii, 
prin Deșerturile fără margini, 
ale Cimitirelor de Cuvinte. 


12) Câte un strop de venin 


De ce nu ne mai dăruim, 

ca altădată, 

căte o felie de Cer, 

din Privirile Viselor noastre? 

Chiar dacă suntem, 

mai însetați de Iubire, 

decât oricând altcândva, 

şi primim de fiecare dată, 

în locul ei, 

doar câte un strop de venin, 
de la Iluziile Vieţii şi Morţii? 


Pe care ni-l toarnă, 

în cănile de pustiu, 

ale Zilelor de Nisip, 

scurse prin Clepăsidrele Disperării, 
atâtor Cimitire de Cuvinte, 

care ne-au mai rămas, 

de rostit, 

Singurătății de noi înșine, 

pe scena Teatrului Absurd, 

al acestei Lumi de Apoi? 


13) Un Zâmbet trist al stelei căzătoare 


Atunci când am devenit, 

un Zâmbet trist, 

al stelei căzătoare, 

de care se ţinea Sufletul tău, 
s-au cutremurat, 

Abisurile întunecate, 

ale Viselor de Nisip, 

pe țărmurile cărora, 

ne clădeam Castele de Promisiuni, 
unde ne-am pus să locuiască, 
Iubirea, 

în Sufletul căreia, 

bătea fără să ştim, 

Furtuna Inimii de Vânt, 

a Teatrului Absurd, 

care ne spulbera, 

spre Nicăieri, 

Destinul de acum, 

al Nimănui. 


14) Cortina Cerească a Bolţii Disperărilor 


Ne ara atât de frig, 

printre Cuvintele de Nisip, 
ale Zilelor Goale, 

înşirate pe plaja Viselor, 
fără adăpost, 

încât ne-am înveşmântat, 
în Cortina Cerească, 

a Teatrului Absurd, 

a acestei Lumi de Apoi, 
Bolta Disperărilor, 

plină de stelele căzătoare, 

ale Iubirii, 

care ne-au aprins totuși, 

cu ultimele licăriri ale Dorinţelor, 
Privirile de Ceară, 

care ne îmbrăţişau, 

Amintirile Viitorului, 

până când s-au topit, 

în Lacrimile de Vânt, 

ale Deşertăciunii. 


15) Dată la topit Singurătăţii 


Ferestre sparte de Amintiri, 
pe care încă se mai preling, 
Lacrimile tăioase, 

ale Cioburilor de Cuvinte, 

ce ne-au mai rămas, 

din Cerul Deschis atâtor Vise, 
care şi azi joacă piesa Durerii, 
pe scena Teatrului Absurd, 

al acestei Lumi de Apoi, 

unde ascultam, 
undeva-cândva, 

Legendele Iubirii, 

citite din Cartea Vieţii noastre, 
pierdută o perioadă, 

prin Bibliotecile Disperărilor, 
ca mai apoi să fie dată la topit, 
Singurătății. 


16) Să ne clădim propriile Destine 


Ştiam că te voi întâlni, 

de fiecare dată, 

la rădăcina Cuvântului Iubire, 
ale cărui ramificații de Înţelesuri, 
se leagă într-un buchet, 

de Simțăminte, 

pe care le dăruim, 

Viselor de Cer, 

ale căror Orizonturi, 

se unesc fără voia noastră, 

cu țărmurile fără sfârşit, 

ale Timpului de Nisip, 

care ni se scurge, 

prin căuşul palmelor de pustiu, 
ale Viitorului Nimănui, 

din care suntem siliți, 

de către Iluziile Vieţii şi Morţii, 
să ne clădim, 

propriile Destine. 

17) Prin sita deasă a Durerii 


Lacrimi de Nisip, 

ni se cern, 

prin sita deasă a Durerii, 
pe fruntea Cerurilor, 

de Amintiri ale Viitorului, 
de către Norii Gândurilor, 
unor Cuvinte răstignite, 
pe Apusurile însângerate, 
ale Viselor ce tremură, 

în Frigul apocaliptic, 

al Indiferenţei, 

fiindcă au rămas ale Nimănui, 
pe la porțile Disperărilor, 
unde ne cerşesc, 

Zilele fără adăpost, 

ale Sufletelor noastre, 
măcar o Clipă, 

să mai fim alături, 

unul de altul. 


18) Prin nisipurile mișcătoare ale Cuvintelor 


Petale de Gânduri, 
sunt spulberate, 
de Inimile de Foc, 

ale căror Flăcări de Vise, 
ard Privirile Ochilor de Cer, 
ale Iubirii, 

pe fruntea căreia ne pierdem, 
printre Stelele Nemuririi, 
identitatea Încarnării, 

în trupurile goale, 

ale Iluziuilor Vieţii şi Morții, 
redevenind o Simţire, 

de Lumină Divină, 

care îmbrățișează, 

Adevărul Absolut, 

al Conştiinţei unui Univers, 
pe care nu l-a descoperit, 
niciodată până acum, 
Absurdul, Disperarea și Durerea, 
pe valurile cărora, 
naufragiam undeva-cândva, 
prin nisipurile mișcătoare, 
ale Cuvintelor, 

Nimănul. 


19) Legendă de Iubire 


Verighete de Nisip, 
ni se pun pe umerii slăbiţi, 
ai Zilelor fără adăpost, 

din Amintirile Viitorului, 
care ne-au urmat, 
undeva-cândva, 

într-o altă Existenţă, 

ce nu aparținea, 

Iluziilor Vieţii şi Morții, 

la Altarul Adevărului Absolut, 
pentru a rosti, 

Legământul înnodat, 

într-o Legendă de Iubire, 

pe care l-am îmbrăcat, 

peste Inimile de Cer, 

ale Nesfârşirii, 

până când am căzut, 

în Calvarul Întrupării, 
acestei Lumi de Apoi, 

ca să ne pierdem identitatea, 
propriei noastre lubiri. 


20) Prin Inimile de Nisip ale Speranţelor 


Cuvinte de Plumb, 

ne strivesc cu indiferență, 
Orizonturile însângerate, 
ce ne-au mai rămas, 

să rătăcească, 

prin Inimile de Nisip, 

ale Speranţelor, 

care se zbat neputincioase, 
prin Clepsidrele sparte, 

de către Amintirile din Viitor, 
ce au înnebunit, 

de cât ne-au așteptat fără rost, 
ale căror Cioburi de Vise, 
şi-au pierdut Identitatea, 
devenind la fel de tăioase, 
precum ne sunt, 

Iluziile Vieții și Morții, 

care ne sfârtecă din temelii, 
carnea Anilor încărunțiți, 
dinaintea Vremurilor tulburi, 
ale Non-Sensurilor Existenţei. 


21) Chipul nostru şi nicidecum al Lui 


Buchete de priviri, 

dăruite Ochilor de Cer, 

ai Neînţelesurilor, 

Zilelor de Nisip, 

pe care vrem să le modelăm, 

în Castele Sentimentale, 

care să ne apere de noi înşine, 
de fiecare dată, 

când din abisurile de nepătruns, 

ale Viselor noastre, 

vor izbucni vulcanii nestinşi, 

ai Greşelilor Creației, 

Păcatelor Originare, 

primite în dar de la un Dumnezeu, 
atât de străin de noi, 

încât a trebuit să le dăm, 

chipul nostru, 

şi nicidecum al Lui, 

unor Icoane ale Iubirii. 


22) Sub poverile tot mai grele ale Singurătăţii de 
Plumb 


Umerii costelivi ai Gândurilor, 
au început să se gârbovească, 
sub poverile tot mai grele, 
ale Singurătăţii de Plumb, 

ce ne striveşte Ecourile, 
venite din Abisurile Fiinţei, 
de la Străinul Subconștient, 
al Adevărului Absolut, 

care ne aşteaptă, 

alături de Iubirea, 

ce ne jurase credință, 

pe Tărâmul Spiritului de Foc, 
ce ne Lumina Divin, 

Altarul Eternităţii, 
aprins din Steaua Nemuririi, 
Sufletelor noastre. 


23) Învingători cât şi învinşi 


Ne-am născut, 

doar ca să învăţăm, 

la şcoala stelelor căzătoare, 

ce este Durerea, 

izvorâtă din adâncurile de nepătruns, 
ale Non-Sensurilor Existenţei, 
luptei dintre Bine şi Rău?, 

unde suntem atât, 

învingători cât şi învinşi, 

în acelaşi Timp, 

aşezaţi la masa Iluziilor Fericirii, 
de către Moartea, 

în a cărei Lume de Apoi, 
respirăm, 

îndeajuns de mult Absurd, 

încât să putem clădi cu el, 

un Univers întreg de Disperare. 

24) Privirile de Vânt ale Inimilor de Nisip 


Trepte de Jar, 

încinse de Moarte în Uitare, 

ni se aprind, 

în Privirile de Vânt, 

ale Inimilor de Nisip, 

ce-aduc Furtuni de Simţăminte, 
spulberându-ne Disperarea, 

pe Țărmurile inundate, 

de Umbrele fantomatice, 

ale Amintirilor rătăcite, 

prin vârtejurile apocaliptice, 
de Indiferenţe, 

care ni se înalță, 

până la Ochii Viselor, 
înlăcrimaţi cu Ploi de Cuvinte, 
ce ne şterg fețele, 

Dorinţelor, 

de a rămâne vreodată, 
împreună, 

alături de Iubire. 

25) Grăunte de Nisip 


Mă rătăcesc, 

printre şuviţele despletite, 
din părul Eternităţiui Chpelor, 
de care ne-am înnodat, 
undeva-cândva, 

la Altarul Luminii Divine, 
a Nemuririi, 

Iubirea, 

pe care am pierdut-o, 
căzând odată cu noi, 

în această Lume de Apoi, 
strivită de Pașii de Plumb, 
ai Timpului, 

ce ne-a stins Inima de Foc, 
a Stelei Pasiunii, 
transformând-o, 

într-un Grăunte de Nisip, 
pe care să ne imprimăm, 
Urmele Fericirii, 

de a fi alături, 

de Iluziile Vieţii şi Morții, 
atunci când alergăm, 

spre Nicăieri, 

încercând să cuprindem, 
Orizonturile Nimănui, 

pe Plajele fără sfârşit, 

ale Absurdului, 

fără ca Greșşelile Creației, 

să ştie vreodată, 

că le vor umple, 

cu atât de mult Nisip, 

încât orice am face, 

nu ne vom mai regăsi vreodată, 
Grăuntele nostru, 

de Adevăr Absolut. 


26) În părul răvăşit de Destin 


De fiecare dată te găsesc, 

la rădăcina Cuvântului, 

Iubire, 

şi oricât aș încerca să te scot de acolo, 
săpând cu toate stelele căzătoare, 
după Timpul Nimănui, 

ce aduce de fiecare dată, 

Uitarea, 

Lacrimilor de Nisip, 

rătăcite prin Clepsidrele, 
Disperării, 

ştiu că nu voi reuşi niciodată, 
fuindcă eşti diadema, 

de Lumină Divină, 

pe care o aşează Nemurirea, 
în părul răvăşit de Destin, 
al Eternităţilor de Clipe. 


27) Groparii Orelor de Nisip 


Cortegii funerare de Amintiri, 
se îndreaptă tăcute, 

spre Cimitirele de Cuvinte, 
ale Inimilor de Pustiu, 

unde groparii Orelor de Nisip, 
sapă cu unghiile, 

mormintelor de Simţăminte, 
în ţărâna tare şi uscată, 

a Eternităţilor de Clipe ucise, 
de Timpul, 

Iluziilor Vieţii şi Morții, 

în care Durerile, 
Non-Sensurilor Existenţei, 
Şi-au întrupat undeva-cândva, 
Zâmbetele încleştate ale Disperării, 
rătăcite prin Moartea, 

unei Iubiri, 

a Nimănul. 

28) Strălucirea pală a Iluziilor Fericirii 


Nasturi de Cuvinte, 

ne închid cămășile zdrenţuite, 
ale Iluziilor Vieţii şi Morţii, 
până sus, 

la Ochii de Cer rătăciți, 

ai lubirii, 

din care Inimile de Nisip, 

ale Orizonturilor de Plumb, 
storc Lacrimi de Vânt, 

pentru Furtunile Viselor deşarte, 
din cănile de pustiu, 

ale Privirilor, 

pierdute prin Gândurile părăsite, 
de strălucirea pală, 

a Iluziilor Fericirii, 

şi înlocuite cu Greţurile Disperării, 
unui Absurd, 

ce pare a locui pe vecie, 

la adresa Durerii. 

29) Luate în stăpânire de Întunericul înfrigurat 


Morminte de Întrebări, 

îşi aşteaptă Răspunsurile decedate, 
prin accidentele Absurdului, 
Iluziilor Vieţii şi Morții, 

urmate de cortegiile funerare, 
ale Zilelor de Nisip, 

din care Clepsidrele sparte, 

ale Timpului, 

Non-Sensurilor Existenţei, 

îşi clădesc Castele de Cuvinte, 
ale căror Ziduri să le apere, 

de invaziile barbare, 

ale Privirilor tot mai abătute, 
din Inimile de Pustiu, 

ce vin să pârjolească, 
Tărâmurile Viselor, 

care aparținuseră undeva-cândva, 
Luminii Divine, 

a Iubirii, 

înainte de a fi luate în stăpânire, 
de Întunericul înfrigurat, 

al Înstrăinării faţă de noi înșine. 

30) Clepsidrele boeme ale Timpului nehotărât 


Naufragiem, 

printre stelele căzătoare, 

ale Privirilor, 

ce desenează Inimi de Nisip, 
pe Țărmurile întunecate, 

ale Bolţilor de Cuvinte, 
cernute de Clepsidrele boeme, 
ale Timpului nehotărât, 

ce să facă mai întâi, 

cu Visele noastre, 

ce-au fost undeva-cândva, 
ale Iubirii? 


Să le vândă, 

unui Teatru al Absurdului, 
prin Târgurile Disperărilor, 
unor Amintiri difuze, 

sau să sculpteze din ele, 
chipul desfigurat al Durerii, 
pe care să ni-l atârne, 

pe fruntea Destinului? 

31) Prin ghivecele ciobite ale Privirilor de Ceară 


Ne spălăm pe Ochii de Cer, 
ai Viselor, 

cu Zorii fărâmițați, 

între Durere şi Absurd, 

ai unui Destin, 

ce-și bea liniştit, 

din cănile de pustiu, 

ale Conştiinţei, 

Moartea, 

pe care o aducem, 

de fiecare dată, 

cât mai proaspătă, 
împachetată strident, 

în Sângele descompus, 

al Cuvintelor noastre ofilite, 
prin ghivecele ciobite, 

ale Privirilor de Ceară, 

care ni se topesc, 

în braţele Lumânărilor de Speranţe, 
aprinse la catafalcul Iubirii, 
la care vrem să ne închinăm, 
toate Disperările, 

acestei Lumi de Apoi, 

a Nimănul. 

32) Oricâtă Mare ar fi în Ochii tăi Iubire 


Oricâtă Mare, 

ar fi în Ochii tăi, 

Iubire, 

tot țărmurile Zilelor de Nisip, 
le înconjoară, 

Frumuseţea năucitoare, 

a Viselor care răsar, 

din Orizonturile lor, 

brăzdate cu Cerul Speranţelor mele, 
de a-i revedea la nesfârșit, 

pe bolta Sufletului, 

unde ne caută şi acum, 
Lumina Divină a Nemuririi, 

să ne cunune împreună, 

cu Adevărul Absolut, 

al Străinului Subconştient, 

la Altarul Eternităţii, 

unde să îngenunchem, 

înaintea Fericirii, 

Teatrului Absurd, 

pe care să o îmbrățișăm, 
pentru totdeauna, 

până când Iluziile Vieții și Morții, 
află că vrem să evadăm, 

din Țărâna întrupată în Durere, 
ŞI ne strivesc, 

cu Paşii Reîncarnărilor de Plumb, 
prin trupurile mumificate ale Disperării, 
unde suntem închiși și acum. 


33) Suspinele de Nisip ale Clepsidrelor 


Zidit în trupul, 

Orizontului de Ceară, 

al lluziei Fericirii, 
Teatrului Absurd, 

al acestei Lumi de Apoi, 
mă topesc, 

în dogoarea Singurătăţii, 
care-mi arde, 

Simţurile Zilelor fără adăpost, 
ale Cuvintelor, 

conduse pe ultimul drum, 
de către Indiferența de gheaţă, 
a Virgulelor, 

care ne acoperă, 

Inimile de Pustiu, 

ale Disperării, 

cu Cerul unei Dureri, 

a Nesfârşirii, 

ce şi-a găsit sălaș, 

în braţele Ridurilor adânci, 
prin care se preling, 


36 


SORIN CERIN 
- TEATRUL ABSURD 
-Poeme filosofice- 


Suspinele de Nisip, 

ale Clepsidrelor, 

sparte de frunțile obosite şi dezorientate, 
ale Destinelor noastre. 


34) Aşteptările cănilor noastre de pustiu 


Strigăte surde, 

la urechile Marilor Tăceri, 

ce nu vor să vorbească, 
Eternităţilor de Clipe, 

înstrăinate de Moarte, 

faţă de Aşteptările, 

cănilor noastre de pustiu, 

în care ne bem Dimineţile, 

prin care am naufragiat, 

loviți de Furtunile Speranţelor, 
ale căror Lacrimi de Vânt, 

ne-au lovit de Zidurile Cuvintelor, 
atât de tare, 

încât ne-au destrămat, 

şi cele câteva firimituri, 

de Iluzii ale Fericirii, 

care ne-au mai rămas, 

prin buzunarele sparte ale Gândurilor, 
ca să ne bandajăm cu ele, 

Visele Teatrului Absurd, 

ce încă nu căzuseră pe atunci, 

în năvoadele Deşertăciunilor, 
scoase la suprafață, 

de Disperarea palmelor bătătorite, 
ale Durerii, 

atâtor şi atâtor, 

Ore de Nisip, 

care se scurg fără rost, 

prin Clepsidrele Privirilor noastre. 


35) Singurătate împărţită în doi 


Tărmuri de Cuvinte, 

străjuiesc Cimitirele Aşteptărilor, 
ce nu şi-au regăsit nici acum, 
Eternităţile Clipelor, 

naufragiate de noi înşine, 

la tălpile reci și indiferente, 

ale Lacrimilor de Vânt, 

ce ne-au legat, 

cu Furtunile Amintirilor, 

de o Singurătate împărțită în doi, 
tu, 

la celalalt capăt al Orei de Nisip, 
care ţi se scurge în Clepsidra, 
Regretelor, 

eu, 

pierdut printre Zilele fără adăpost, 
ce dorm şi azi, 

sub Cerul liber al Teatrului Absurd, 
căruia îi lipseşte acoperișul Logicii. 


36) Promisiunile de Ceară ale Anilor unor 
Compromisuri 


Ferestre de Nisip, 

se preling, 

pe cioburilor tăioase, 

ale Clepsidrelor, 

Iluziilor Vieţii şi Morții, 

lovindu-se mai apoi, 

de Zidurile reci ale Cuvintelor ruinate, 
prin trupurile atâtor Întrebări, 
mistuite după Promisiunile de Ceară, 
ale Anilor unor Compromisuri, 

care ni se topesc, 

lăsând în urma lor, 

Teatrul Absurd al Fericirii, 

pe la colţurile străzilor pustii, 

ale Ridurilor atâtor Așteptări, 

ale Zebrelor Binelui și Răului, 

pe care nu mai traversează, 

Paşii Viselor, 

pe umerii cărora, 

alergam să prindem din mers, 
Orizonturile Fericirii. 


37) Şoaptele Privirilor 


Renaștem din cenușa Viselor, 
atâtor Zori mistuiți, 

în flăcările de sfârşit de Lume, 
ale Întrebărilor, 

rostite de Frigul indiferent, 

pe a cărui buze, 

abia mai reuşesc să ne articuleze, 
câteva Zâmbete încleștate, 
Şoaptele Privirilor, 

rătăcite prin Marile Tăceri, 

ale Compromisurilor, 

unui Teatru Absurd, 

ce a devenit unica monedă de schimb, 
a Iluziilor Vieţii şi Morții. 


38) Se îneacă mereu 


Așteptări de Nisip, 
străjuiesc Țărmurile descompuse, 

ale Dorinţelor, 

de la catafalcul părăsit, 
al Amintirilor, 

unui Teatru Absurd, 

ce vor fi înhumate, 

în Cimitirele de Cuvinte, 
pe care le rostim, 
Marilor Tăceri, 

ce-și strigă surd, 
Disperarea, 

care ni se îneacă mereu, 
cu câte o felie de Durere, 
plină cu oasele ascuţite, 
ale Eternităţilor de Clipe, 
pierdute la ruleta, 
Zâmbetelor încleştate, 
ale Timpului. 


39) Îndeajuns de mulți Spini de Regrete 


Avem îndeajuns de mulți, 

Spini de Regrete, 

pe scena Teatrului Absurd al Fericirii, 
încât să umplem cu ei, 

toate cănile de pustiu, 

sorbite de coroanele de flăcări, 

ale Mântuirilor de noi înșine, 

care ne incinerează Visele, 
rătăcite pe străzile Zorilor, 
tot mai indiferenți şi trişti, 
răstigniți pe Privirile orfane, 
de Adevăruri, 

ale Iluziilor Vieţii şi Morții, 
în care ne înveşmântăm, 
Disperările, 

primite în dar de la Destinul, 
Nimănui. 


40) O Conştiinţă de Sine numai a noastră 


M-ai întrebat de multe ori, 
Iubire, 

dacă ne moare vreodată Sufletul, 
ŞI ţi-am răspuns că nu, 

ştiind că fiecare Cuvânt, 

pe care-l rostim, 

Binelui şi Răului, 

Adevărului sau Minciunii, 
Frumosului şi Urâtului, 

se imprimă pe tabla neagră, 

a Conştiinţei, 

Teatrului nostru Absurd, 

care curge prin Sângele Nemuririi, 
Marii Contemplări Universale, 

lăsând o Amprentă a Iubirii, 
Disperării, 

Fericirii sau Durerii noastre, 

pe fruntea fără de sfârşit şi început, 
a Bolţii tuturor Lumilor, 

iar suma tuturor acestor Amprente, 
formează o Conștiință de Sine, 
numai a noastră, 

care suntem noi, 

cei de acum, 

şi din toate întrupările în Fiinţă, 

cu toate Energiile, 

care ne-au caracterizat undeva-cândva, 
ce vor rămâne la nesfârşit înscrise, 
în Bibliotecile fără de sfârşit, 

ale Lumilor, 

care încă își mai scutură stelele Viselor, 
peste Privirile noastre pierdute, 
doar fiindcă încă mai rătăcim, 

prin Non-Sensurile Existenţei, 
care ne leagă, 

Ochii Cerurilor, 

cu Orbirea, 

Iluziilor Vieţii și Morţii, 

până când ne vor dezlega, 

Palmele Eternităţii, 

trase la tot ce înseamnă Moarte, 

ce ne vor șterge, 

Lacrimile de Plumb, 

ale Suspinelor, 

pentru totdeauna. 

41) Amintirea ce a ajuns a Nimănui 


Răstigniți pe Amprentele Neliniştilor, 
ne hrănim cu Urmele părăsite, 

ale Rătăcirilor, 

de pe scena scorojită, 

a Teatrului nostru Absurd, 

de la răspântiile drumurilor, 

care ne-au Întâlnit Neîntâmplător, 
la masa de joc a Destinului, 

care a pariat pe noi, 

ştiind că doar împreună, 

putem ține aprins Focul Stelei Iubirii, 
care şi azi ne arde, 

Amintirea ce a ajuns a Nimănui, 
printre Lacrimile de Plumb, 

ale Absurdului, 

Zilelor fără adăpost, 

în care ne-am cazat, 

Visele ce străluceau, 
undeva-cândva, 

prin vitrinele Fericirii, 

până când au fost cumpărate, 

de Iluziile Vieţii și Morții, 

care s-au jucat cu ele o perioadă, 
după care le-au părăsit, 

într-un colț de Uitare, 

prăfuit cu stelele căzătoare, 

ale Durerii. 

42) În aplauzele fierbinţi ale Disperărilor 


Fantomele uitate, 

ale Zilelor de Nisip, 

aride şi pustii, 

își caută Ţărmurile Iubirii, 
spălate de valurile Conștiinţei, 
Marii Contemplări Universale, 
ce-și afundă Paşii Fiinţelor, 
atâtor Gânduri, 

risipite pe drumurile fără de întoarcere, 
ale Iluziilor Vieţi şi Morții, 
pentru a reîmprospăta, 

Teatrul Absurd şi viclean, 

al Non-Sensurilor Existenţei, 
ce stau la lojele Destinelor, 
gata să se prăbuşească, 

din care Durerea îşi extrage, 
vitalitatea, 

în aplauzele fierbinți, 

ale Disperărilor. 

43) Rugăciuni de Jar 


Plouă cu Zâmbete sculptate, 
din asfaltul pustiu, 

al Roţilor înțepenite, 

pe drumurile Cimitirelor de Cuvinte, 
ce nu mai vor să spună Nimic, 
Cerurilor de Înţelesuri, 

ale Zorilor tot mai obosiţi, 

de pe scenele Teatrului Absurd, 
pe care joacă şi azi, 

Frunţile ridate ale Disperărilor, 
atâtor Rugăciuni de Jar, 

ce încă mai caută, 

în carnea Amăgirilor, 

Înţelesuri Goale, 

înveşmântate în Timpul Nimănui, 
pe care să le valorifice, 

la 'Taraba Iluziilor Fericirii, 
care au promis, 

că vor salva prin Moarte, 

Focul Sacru al Conştiinţei, 

unei lubiri. 

44) Prin mocirla Erotismului deşănţat 


Privirile de Vânt, 

ale Furtunilor de Vise, 

s-au apucat să penseze, 
Sprâncenele stufoase ale Compromisurilor, 
să nu ne intre, 

în Ochii Cerului Durerii, 

Genele decăzute ale Strămoșilor, 
Păcatelor Originare, 

ale Greşelilor Creaţiei, 

în Sângele Disperărilor, 

ce pulsează şi acum nestingherit, 
prin venele perforate de drogurile Iubirii, 
ale Teatrului Absurd, 

al Gândurilor, 

ce speră că ne vom regăsi, 
Străinul Subconştient, 

al Adevărului Absolut, 

prin mocirla Erotismului deşănțat, 
al Zilelor Goale, 

aduse prin bordelurile Conştiinţei, 
de către Timp. 

45) Spre uşurarea Destinului Nimănui 


Cetăți de Înţelesuri, 

zidite de Orele de Nisip, 

ale Promisiunilor, 

unor Clepsidre ce ne măsoară, 
Durerea, 

după Teatrul Absurd, 

al Anilor încărunțiți, 

de Ridurile tot mai adânci, 

ale stelelor căzătoare, 

ce rătăcesc prin Sufletele Viselor, 
tot mai reci și indiferente, 

la tălpile cărora, 

ne închinăm propria noastră, 
Icoană a Iubirii, 

ce începe să se strivească treptat, 
sub greutatea tot mai apăsătoare, 
a Lacrimilor de Pustiu, 

izbucnite din vulcanii Speranţelor, 
ce-au început să-și erupă Disperarea, 
din Lava Inimilor de Jar, 

ale Cuvintelor tot mai aprinse, 
după Paşii unei Amăgiri, 

care nu li se îndeplineşte, 

spre uşurarea Destinului Nimănui. 

46) Dorm pe sub podurile Zorilor 


Lovesc cu putere, 

în Porțile de Lacrimi, 

ale Simţămintelor, 

ferecate cu lacătele masive, 

ale Ridurilor atâtor Neînţelesuri, 
adânci şi inexpresive, 

ale "Teatrului Absurd, 

încât atunci, 

când mi se deschid, 

cad în genunchii scorojiți, 

ai Zilelor fără adăpost, 

ce dorm pe sub podurile Zorilor, 
întrebându-le ce caută aici, 
alături de mine, 

când le ştiam atât de dezinteresate, 
de Suflet?, 

dar Moartea, 

lasă Absurdul să-mi răspundă, 
prin Marea lui Tăcere, 

cuprinsă de strigătul surd, 

al unei Voci grave, 

înecată în Disperarea, 

acestei Vieţi. 

47) Paşii grăbiţi ai tocurilor de Vânt 


Mi-am îmbrăcat Norii Gândurilor, 
cu rădăcini de Lacrimi, 

de toate culorile şi miresmele, 
Disperărilor, 

Teatrului Absurd, 

ce cad în stropi de Cuvinte, 
peste Pașii grăbiţi, 

ai tocurilor de Vânt, 

ce sfredelesc Suflete, 

alungate din bordelurile, 

Zilelor Goale, 

pe străzile Inimilor de Pustiu, 
ale Singurătăţii, 

atâtor Zâmbete părăsite, 

de Orizonturile de Ceară, 

ale Promisunilor, 

care se topesc, 

la ferestrele Viitorului Nimănui. 


48) Destinul ca o pradă 


Dansează-mă Speranţă, 
peste Cerurile Inimilor de Jar, 
ale 'Teatrului Absurd, 

ce-şi scriu Destinele Pasiunilor, 
pe Bolţile aprinse, 

de Stelele Iubirii, 

pe care le îmbrăţișăm, 
oferindu-le câte un mugure, 
de Nemurire, 

pe care să-l poarte, 

în părul Privirilor descâlcite, 
ale Viselor, 

ce nu vor cunoaște niciodată, 
Iluziile Vieții și Morții, 

care simt cum ne pândesc, 
din Umbra Timpului, 
Destinul ca o pradă. 


49) La Altarul Deşertăciunii Destinului 


Zâmbete obosite, 

sculptează în granitul cenușiu, 
al Conştiinţei Suspinelor, 
chipul Disperărilor, 

care să le aşeze, 

pe străzile Inimilor de Pustiu, 
ale Durerilor, 

de pe scenele mucegăite, 

ale 'Teatrului Absurd, 

unde ne jucăm Rolurile, 

de Statui Vivante ale Deznădejdu, 
de care ne leagă, 

cu lanţuri de Speranţe, 

Iluziile Vieţii şi Morții, 

ca să nu evadăm, 

din Întruparea în Non-Sensurile Existenţei, 
decât atunci când vom fi pregătiți, 
pentru Moartea, 

care s-a decis, 

încă înainte de Nașterea noastră, 
să se cunune cu noi, 

la Altarul Deşertăciunii, 
Destinului. 


50) Ne călăuzesc spre Disperare 


Ni s-au frânt, 

Aripile Promisiunilor Tale Doamne, 
pe Icoanele Iubirii, 

de pe Zidurile sumbre, 

ale 'Teatrului Absurd, 

al Fericirii, 

la care ne închinăm Speranţele, 
prin Catedralele reci, 

ale Cuvintelor, 

unde Visele ne tremură spasmodic, 
de Frigul pătrunzător, 

al Iluziilor Vieţii şi Morţii, 

pe care suntem obligați, 

să-l îmbrăcăm, 

pe Zilele Goale ale Destinelor, 
care ne călăuzesc, 

spre Disperare. 


51) Prin Gările fără nume ale Speranţelor Nimănui 


Flăcări de Teatru Absurd, 

ne incendiază Amintirile din Viitor, 
ce ni se ascund, 

prin Zilele fără adăpost, 

ale Destinului, 

la ferestrele căruia, 

se usucă ghivecele Privirilor, 
Depărtărilor de Nisip, 

care ne sunt cernute, 

de Compromisurile deşarte, 
ale Iluziilor Vieţii şi Morții, 
prin Gările fără nume, 

ale Speranţelor Nimănui. 

52) Ning cu Prăpastii de Sentimente 


Ochi de Cer răstigniți, 

pe mormintele Simțămintelor, 

atâtor Gânduri, 

ale "Teatrului Absurd, 

al Durerii, 

ce vor ajunge, 

înhumate prin Cimitirele de Cuvinte, 
ale reîncarnărilor Disperării, 

atâtor Întâmplări Neîntâmplătoare, 
care ning cu Prăpastii de Sentimente, 
peste întinderile fără de sfârşit, 

ale Absurdului, 

Iluziilor Vieţii şi Morții, 

în care ne sunt înecate lubirile, 
dăruite mai apoi, 

Nimănul. 


53) Pe fruntea Nesfârşirii unei Poveşti de Iubire 


Ce importanță mai, 

au Iluziile Fericirii?, 
atunci când rătăcim, 
printre Florile Viselor, 

unei Primăveri a Speranţelor, 
pierdută în Mugurii de Rouă, 
al Regăsirii, 

Luminii Divine, 

pe care-i împletim, 

într-o coroană de Eternitate, 
ce o vom aşeza pe fruntea, 
Nesfârşirii, 

unei Poveşti de Iubire, 

care nu se va pierde niciodată, 
printre Norii de Lacrimi, 

ai Marilor Tăceri, 

care să ne strige surd, 
Singurătatea, 

la porţile unde Durerile, 

îşi lasă Amprentele, 

pe Bolta Cerului de Cuvinte, 
ale Teatrului Absurd, 

al Înţelesurilor, 

spre a fi descifrate, 

de Marea Contemplare Universală. 


54) Zideşte-mă, Plânge-mă și Caută-mă Doamne... 


Zideşte-mă Doamne, 
va spune Cuvântul, 
de care ne-am rezemat, 

ruinele Sufletelor, 
adeseori. 


Plânge-mă Doamne, 

crede Lacrima, 

în care Zilele fără adăpost, 
şi-au înecat Amarul, 
Orelor de Nisip, 

turnate în Clepsidrele, 
cănilor de pustiu, 

ale Simţămintelor. 


Caută-mă Doamne, 
unde suspină Iubirea, 
lăsată în paragină, 

de către Predestinarea, 
acestei Lumi de Apoi, 
a Teatrului Absurd, 

pe scena căruia, 

abia ne mai ducem, 
Iluziile Vieții şi Morții, 
zămislite, 

să aparțină Nimănui, 
pentru a ne îndrepta trufaşe, 
Paşii Deşertăciunilor, 
către Nicăieri. 

55) Potcoave întrupate în Ghinion 


Potcoave întrupate în Ghinion, 
zac părăsite, 

printre rădăcinile, 

Privirilor consternate, 

ale Disperărilor, 

care au alunecat, 

de pe culmile Conștiinţei, 

în văile Întunecate, 

ale Inimilor de Pustiu, 

pe care plouă, 

cu Lacrimi de Absurd, 

spălând feţele Zâmbetelor împietrite, 
de Durere, 

ale Speranţelor Nimănui, 

pe care ni se sprijină, 

Destinul. 


56) Cortina Absurdului 


Zâmbete pierdute, 

din buzunarele Timpului, 

pe bulevardele largi ale Uitării, 
pe unde şi acum, 

se mai simt Urmele Paşilor, 


57 


SORIN CERIN 
- TEATRUL ABSURD 
-Poeme filosofice- 


din Teatrul Absurd, 

al Șoaptelor apuse, 

ce ridică Cortina Durerii, 
pentru piesa unor noi, 
Non-Sensuri ale Existenţei, 
pentru care Destinele, 

ne-au pregătit demult, 
recuzita Disperării, 

de Statui Vivante, 

ce par a-şi ignora uneori, 
rolurile care le-au adus aplauzele, 
Iluziilor Vieţii şi Morții, 

în Frigul de sfârşit de Lume, 
al Destinului. 


57) Sfinţii Părinţi îşi înşeală propriile Icoane ale 
Iubirii 


Bătăi surde, 

în Porțile Cuvintelor, 

Marilor Tăceri, 

ale Disperării, 

răstignită, 

pe Non-Sensurile Existenţei, 

de pe scena proaspăt vopsită cu Amăgiri, 
a Teatrului Absurd, 

al acestei Lumi de Apoi, 

unde tot ceea ce ia Fiinţă, 

înseamnă Moarte, 

înainte de a pune orice altceva, 

pe mesele tot mai pline, 

ale Iluziilor Vieţii şi Morții, 
doritoare de bucate, 

cât mai alese și sofisticate, 

garnisite cu Durere şi Suspin, 

pe treptele Catedralelor unor Vise deşarte, 
ale căror Sfinți Părinți, 

îşi înşeală propriile Icoane ale Iubirii, 
sub acoperişurile cărora locuiesc, 

cu Zilele Goale ale Deşertăciunii, 

de prin bordelurile Timpului. 


58) Pe străzile prăfuite cu stele căzătoare 


Ninge cu Conştiinţe, 

ale căror fulgi de nea, 

se topesc haotic, 

pe asfaltul negru şi aburit, 
al Compromisurilor, 

pe care le înveșmântăm, 
în jurul Pașilor pierduţi, 
ai Amintirilor din Viitor, 
a căror Sânge de Gânduri, 
ni se scurge şi acum, 

din venele Eternităţilor de Clipe, 
tăiate de ghilotina, 

Timpului inconştient, 

direct pe străzile, 

prăfuite cu stelele căzătoare, 

din Inimile de Pustiu, 

rătăcite pe scena, 

Teatrului Absurd, 

al Disperării. 


59) Dans de Nisip 


Tocuri de Priviri, 

cât mai înalte și ascuțite, 

străpung Cerurile Viselor, 

într-un Dans de Nisip, 

care ni se scurge, 

prin Clepsidra Așteptărilor, 

pe scena Teatrului Absurd, 

al Fericirii, 

spre care încercăm să ne îndreptăm, 
din Rătăcirea, 

pe care am naufragiat, 

ținându-ne Iluziile Vieţii şi Morţii, 
de epavele Zilelor fără adăpost, 
ale Speranţelor, 

care încă mai pluteau, 

la suprafața Disperării, 
ale cărei valuri ne spală şi acum, 
Destinul. 


60) Destinele ne strivesc Conştiinţele 


Leagănele de Cer ale Anilor, 

abia se mai țin agăţate, 

de ramurile uscate, 

ale Orizonturilor cenușii, 

în care Timpul îşi împachetează, 
Amintirile Iluzuilor Vieţii şi Morții, 
la tălpile cărora, 

Destinele ne strivesc Conștiinţele, 
pe care le prind cu tărie, 

în menghinele Disperărilor, 

unor Cimitire de Cuvinte, 

tot mai reci și apăsătoare, 

pe care ni le rostim adesea, 

ca spectatori fideli, 

ai Teatrului Absurd, 

al Fericirii. 

61) Nu l-am putut îndupleca 


Ți-am înveşmântat, 

Privirea Amintirii, 

cu frumuseţea rece a Zorilor, 
fără să observ, 

că erau roşi pe alocuri, 

atunci când îi zăream, 

pe scena Teatrului Absurd, 

al Singurătăţii, 

care ni se prelingea, 

pe frunțile cănilor de pustiu, 

în care ne beam Dimineţile, 
unor Orgolii ale Timpului, 

pe care nu l-am putut îndupleca, 
să ne zâmbească, 

şi Eternităților noastre de Clipe, 
prin care călătoream, 
ignorându-le. 

62) Tras dintotdeauna pe linia moartă a Fericirii 


Încheie-mi Doamne, 

nasturii Gândurilor, 
Cortinei, 

de la Teatrul Absurd, 

al Fericirii, 

şi nu lăsa, 

să-mi intre Frigul Disperării, 
pe faţa zgribulită a Iubirii, 
aşteptată în Gara ruinată, 

a Inimilor de Pustiu, 

să sosească înconjurată de Vise, 
cu trenul Destinului meu, 
tras dintotdeauna, 

pe linia moartă a Fericirii, 
atâtor Răsărituri înecate, 

în Sângele Singurătăţii, 

care mi se prelinge, 

pe asfaltul rece şi negru, 

al Amintirilor Nimănui. 


63 


SORIN CERIN 
- TEATRUL ABSURD 
-Poeme filosofice- 


63) Niciodată înapoi Nimic 


Ziduri de Dorinţe, 

mistuite de Marile Tăceri, 
ale Viselor, 

se nărulie, 

la porţile Sufletelor noastre, 
de pe scena Teatrului Absurd, 
al Împlinirii, 

peste Zilele fără adăpost, 
ale Simţămintelor, 

care abia mai au puterea, 

să cerşească, 

câte o firimitură, 

lipsită de importanță, 
dintr-o Eternitate de Clpă, 
Iluziilor Vieţii şi Morții, 
mai zgârcite decât Timpul, 
ce nu s-a mai întors vreodată, 
ca să dea Cuiva, 

Niciodată, 

înapoi Nimic, 

din ceea ce avea de dus, 
drept jertfă, 

Amăgirii. 

64) Dobânda de Ani 


Abia mai reuşesc, 

să mă strecor, 

printre dinţii cariaţi ai Privirilor, 
unor Zile fără adăpost, 

sub acoperişurile cărora, 

îmi este găzduită Existenţa, 

cu toate Non-Sensurile ei, 
pândite de Timp, 

pentru datoria pe care o au, 

faţă de Moartea, 

tot mai nerăbdătoare, 

să-şi primească Dobânda de Ani, 
cât mai grei, 

duşi pe umerii sleiți, 

de Amăgiri şi Compromisuri, 

ai Destinului, 

vândut Iluziilor Vieţii şi Fericirii, 
la Moara Disperării, 

de către Teatrul Absurd, 

al Disperării. 

65) Nimeni nu a prins-o vreodată nepregătită 


Dincolo de mine eşti numai tu, 
Amăgire, 

la cârma Disperării, 

pe care o conduci, 

alături de multe alte Simţăminte, 
pe drumul prăfuit, 

cu stelele căzătoare, 

ale Iluziilor Vieţii şi Morții, 

la capătul căruia, 

ne așteaptă de fiecare dată, 
Moartea, 

pe care Nimeni, 

nu a prins-o vreodată, 
nepregătită, 

ca să ne preia Destinele, 
ce-abia mai reușesc să ne care, 
Durerea. 


66) Frontiera 


Ramuri de măslin, 
se usucă la tălpile Păcu, 
cu propriul nostru Sine, 

mistuit de Zorii însângeraţi, 

ai Rănilor adânci și triste, 
făcute de Iluziile Fericirii, 

care ne-au promis, 

că ni se vor deschide, 

porțile masive ale Destinelor, 
pentru a ne lăsa deschisă, 
Frontiera care ne separă, 

de Străinul nostru Subconştient, 
al Adevărului Absolut, 

păzită atât de strașnic, 

de către Teatrul Absurd, 

al Disperării, 

încât nici unul, 

dintre Visele noastre, 

nu a reuşit să o treacă vreodată. 


67) Acoperişul de Nisip 


N-am înţeles niciodată, 

de ce Ploile acide, 

ale Cimitirelor de Cuvinte, 

îşi risipesc stropii Gândurilor, 
Teatrului Absurd al Disperării, 
pe deşertul fără margini, 

al Privirilor abătute, 

care tânjesc, 

după o cană de pustiu, 
umplută cu Apa Amară, 

a Zilelor fără adăpost, 

ce dorm sub Cerul liber, 

al Speranţelor noastre, 
strivite în cele din urmă, 
de Acoperişul de Nisip, 

al Bolţii Cerești, 

ce umple cu stele căzătoare, 
Clepsidrele unui Timp, 

al Iluziilor Vieţii şi Morții. 


68) Pe Bolta Durerii 


Întodeauna, 
Compromisurile au vândut, 
cele mai multe Promisiuni, 
Destinelor 

Teatrului Absurd, 

ale Statuilor Vivante, 

pe tarabele mizere, 

ale Iluziilor Vieţii şi Morții, 
unde vine doar Moartea, 

să mai cumpere, 

Zile fără adăpost, 

irosite haotic, 

prin Eternităţi de Clipe, 

măcelărite de Timpul, 
Nimănui, 

pe Bolta Durerii, 

stelelor căzătoare, 

ale Disperării, 
Non-Sensurilor Existenţei. 


69) Suspinele Icoanelor fără adăpost 


Tărmuri bântuite de Remuşcări, 
ne îmbrățișează Ridurile adânci, 
prin care ni se scurg, 
Lacrimile de Nisip, 
ale Clepsidrelor, 
în care ni s-au înecat Suspinele, 
Icoanelor fără adăpost, 
ale Eternităţilor de Clipe ucise, 
printre Inimile de Furtuni, 
ale Norilor atâtor Urme, 
de Amintiri din Viitor, 
ce ne strivesc, 
până şi Umbrele Cuvintelor, 
de Zidurile cărora, 
ne rezemăm Plângerile, 
Timpului Nimănui, 
depuse conştiincios, 
pe scena Teatrului Absurd, 
al Disperării. 

70) Icoanele părăsite de Sfinţii lubirii 


Răsărituri otrăvite, 

cu Suspine, 

ne rătăcesc Gândurile, 
rezemate de ramurile Viselor, 
ce-au ruginit, 

printre foşnetele, 

tot mai înlăcrimate, 

ale Cuvintelor, 

călcate de Amintirile de Plumb, 
ale Dorinţelor, 

alungate de către Destin, 

în braţele Inimilor de Pustiu, 
ale Singurătăţii de noi înşine, 

la tălpile cărora, 

ni se roagă Icoanele părăsite, 
de Sfinții Iubirii, 

pe Zidurile otrăvite cu Amăgiri, 
ale 'Teatrului Absurd, 

al Disperării. 

71) Pentru deliciul Absurdului 


La Târgul de Conștiinţe, 

e atât de mult, 

Pustiu de Cuvinte, 

încât au început, 

să se vândă, 

trupurile virgine, 

ale Zilelor fără adpost, 

pe post de Iubiri, 

bordelurilor de Priviri, 

ale Viselor deşarte, 
contrafăcute, 

de către Timpul ce crede, 

că se vor găsi câteva Suflete dornice, 
să-şi încerce tăria Singurătăților, 
în ringul Disperărilor, 

aplaudate cu frenezie, 

de Iluziile Vieţii și Morții, 

care nu lipsesc niciodată, 

de la masacrul Eternităţilor de Clipe, 
ce urmează a fi sacrificate, 
pentru deliciul Absurdului. 

172) Pe lista cinică a bucatelor 


De fiecare dată când mă strigă surd, 
Marile Tăceri, 

ale Străinului Subconştient, 

al Adevărului Absolut, 

ştiu că Moartea, 

este nehotărâtă, 

privind masa îmbelşugată, 

a Absurdului, 

Chpelor Destinului meu, 
căruia nu ştie, 

ce să-i gătească mai întâi, 
având de ales, 

între Iubire, 

cu garnitură de Disperare, 

sau Durere, 

înăbușită în Deşertăciune, 

ŞI ca să se decidă odată, 

le întreabă pe Iluziile Fericirii, 
care înclină către, 
Singurătate, 

deși aceasta nu se afla trecută, 
pe lista cinică a bucatelor. 

73) Însetată de noi Experienţe 


Trepte de Dor, 

se zvârcolesc spasmodic, 

pe drumurile prăfuite, 

ale stelelor căzătoare, 

încercând să ne oprească, 

Pașii Eternităţilor de Clipe, 

de la întâlnirea lor cu Moartea, 
dispusă să-i ierte Timpului, 

toate obrăzniciile, 

făcute Iluziilor Fericirii, 

pe care a deconspirat-o Deşertăciunii, 
căreia i-a arătat, 

Cascada Durerii, 

pe care a montat-o, 

în Zilele noastre fără adăpost, 

ca Disperarea să nu mai fie însetată, 
de noi Experienţe, 

care i-ar fi putut periclita, 

locul avut în Ierarhia Absurdului. 

74) Pragul Nemuririi 


Încâlciţi în părul desfrânat, 

al Zilelor Goale, 

care nu mai au nimic de oferit, 
Eternităţilor de Clipe, 
măcelărite fără rost, 

de Timpul sadic, 

al Iluziilor Vieţii şi Morţii, 

ne continuăm Calea spre Absolut, 
vrând să ajungem, 

la Podurile ruinate ale Viselor, 
unde încercăm, 

să ne agățăm, 

de fiecare Speranță, 

ce ne iese în calea Disperării, 
care să ne treacă, 

dincolo de noi înşine, 

pe tărâmul uitat, 

unde ne-a așteptat mereu, 
Străinul Subconştient, 

al Adevărului Absolut, 

alături de Amintirile din Viitor, 
atât de potrivnice Destinului corupt, 
de Non-Sensurile Existenţei, 
încât nu-l vor lăsa niciodată, 

să le treacă Pragul Nemuririi. 

75) Să prindă un loc în faţă la Teatrul Absurd 


Resturi de Înţelesuri, 

stau aruncate haotic, 

pe taraba Indiferenței, 

a cărei dejecţii se scurg, 

prin Ridurile adânci ale Privirilor, 
tot mai descompuse, 

ŞI mai pierdute, 

prin aglomeraţia de Disperări, 
care se înghesuie, 

să prindă un loc în față, 

la 'Teatrul Absurd, 

al Iluziilor Vieţii şi Morţii, 

pe scena căruia, 

jucăm ca de fiecare dată, 
rolurile Durerii, 

de Statui Vivante, 

ale Absurdului, 

ce va rămâne în final, 

al Nimănul. 

76) Lacrimi de Clown 


Iluziile Fericirii, 

plâng cu Lacrimi de Clown, 

pe fruntea Sufletelor descompuse, 
ale Viselor, 

care se năruie, 

sub greutatea Ţărmurilor de Nisip, 
ale Orelor, 

care se scurg, 

în Clepsidrele Disperărilor, 
numărând stelele căzătoare, 

ale Compromisurilor, 

Teatrului Absurd al Amăgirii, 

pe care le facem cu Durerea, 

ce hrănește necontenit, 
Non-Sensurile Existenţei, 

care ne îndrumă către Moarte, 
printre Zidurile de Cuvinte, 

care ne-au strivit, 

de atâtea ori, 

Inimile de Pustiu, 

ce au mai rămas din noi, 

pe la porțile Singurătății, 

care ne ține închişi, 

pentru a nu evada, 

către Amintirile noastre din Viitor. 

77) Să soarbă tăişurile Viselor 


Stropi neînţeleşi de Amintiri, 

zac însetaţi, 

prin deşerturile nesfârşite, 

de Cuvinte, 

aşteptând cu înfrigurare, 
caravanele adormite, 

ale cănilor de pustiu, 

din care să soarbă, 

tăişurile Viselor, 

care să le împartă, 

alături de Iluziile Vieţii şi Morţii, 
Ploile Zilelor, 

între Bine şi Rău, 

pe Zebrele tot mai descompuse, 
ale trecerilor grăbite către Moarte, 
a Privirilor Nimănui, 

ce urmăresc cu atenție, 

scena mizeră a Teatrului Absurd, 
al Disperării, 

pe care ne jucăm rolul, 
Non-Sensurilor Existenţei, 

de Statui Vivante, 

ale Deşertăciunii. 

